Minca

Termín minca má viacero podobných, ale odlišných definícií:
(nie len okrúhly) kus kovu (alebo zriedkavo iného materiálu, napr. kože či porcelánu), na ktorom je znak (znamenie) či znaky (znamenia) potvrdzujúce, že má istú vnútornú alebo výmennú hodnotu. 
kovový (zvyčajne) okrúhly peniaz určitej hmotnosti a určitej akosti, označený výsostným znakom alebo znamením vydavateľa  
kúsok kovu tvarovaný do predpísanej formy, hmotnosti a čistoty a označený vládou predpísanými hodnotami a znakmi tak, aby mohol obiehať ako platidlo s pevnou hodnotou
peniaz(e) v podobe kusu kovu, za ktorého hmotnosť a obsah ručí štát prostredníctvom opečiatkovania, a ktorý slúži ako platidlo a obeživo, podobná definícia: kus kovu určitého tvaru, za hrubú hmotnosť a množstvo drahého kovu ručil štát alebo iný vydavateľ
strižok kovu, ktorý bol opatrený razbou vyznačujúcou hodnotu alebo cenu plativa [plativo znamená asi platidlo]
razený alebo liaty kus kovu všeobecne uznávaný pri výmene tovarov 
plnohodnotný peniaz razený alebo liaty z drahého kovu 

Stotožňovanie mincí paušálne s kovovými peniazmi je nesprávne, pretože historicky existovali aj kovové predmety, ktoré neboli mincami, ale napriek tomu slúžili ako peniaze.

Minca je predmetom skúmania numizmatiky.

Rozlišuje sa:
kurantná minca (=plnohodnotná minca) - minca, ktorej nominálna hodnota je zhodná s jej vnútornou hodnotou
neplnohodnotná minca - minca, ktorej nominálna hodnota je vyššia než jej vnútorná hodnota (sem patria všetky moderné mince)

Prvé mince vznikli v 7. storočí pred Kr. v Malej Ázii a nezávisle aj v Číne.

Referencie

Externé odkazy

Iné projekty